**Ministru kabineta noteikumu projekta “Audžuģimeņu informācijas sistēmas noteikumi” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekts “Audžuģimeņu informācijas sistēmas noteikumi” (turpmāk – noteikumu projekts) ir izstrādāts, lai nodrošinātu informācijas sistēmas, kurā tiktu vienkopus ievadīta informācija par audžuģimenēm, t.sk. specializētajām audžuģimenēm, un tajās ievietotajiem ārpusģimenes aprūpē esošajiem bērniem, darbību, tādējādi nodrošinot likumā „Grozījumi Bāriņtiesu likumā” (Saeimā pieņemti 2017.gada 22.novembrī un stāsies spēkā 2018.gada 1.septembrī) noteiktā deleģējuma izpildi.  Ministru kabineta noteikumi piemērojami ar 2018.gada 1.septembri. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Deklarācijas par Māra Kučinska vadītā Ministru kabineta iecerēto darbību 98.punkts, Koncepcija “Par adopcijas un ārpusģimenes aprūpes sistēmas pilnveidošanu” (apstiprināta ar Ministru kabineta 2015.gada 9.marta rīkojumu Nr.114) un likums “Grozījumi Bāriņtiesu likumā” (Saeimā pieņemts 2017.gada 22.novembrī, spēkā stāsies 2018.gada 1.septembrī) (turpmāk – BT likums). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 2005.gada 29.novembra noteikumu Nr.898 “Valsts bērnu tiesību aizsardzības inspekcijas nolikums” 3.9.apakšpunktu Valsts bērnu tiesību aizsardzības inspekcija veic audžuģimeņu uzskaiti. Šobrīd uzskaitei nav izveidota vienota valsts informācijas sistēma, kas atbilstu Valsts informācijas sistēmu likuma prasībām. Līdzšinējā prakse (skatīt 1.shēmu) paredz informācijas apriti starp bāriņtiesām un Valsts bērnu tiesību aizsardzības inspekciju, lai bērnam, kurš nonācis ārpusģimenes aprūpē, atrastu piemērotu audžuģimeni.  1.shēma  **Audžuģimeņu uzskaitē ievadīto datu procesa apraksts**  **1. Audžuģimenes statusa iegūšana**  Potenciālā audžuģimene (persona vai laulātie) iesniedz bāriņtiesā iesniegumu u.c. dokumentus (ģimenes ārsta izziņu par veselības stāvokli un psihiatra un narkologa atzinumu par laulāto (personas) veselības stāvokli) audžuģimenes statusa iegūšanai  ↓  Bāriņtiesa pārbauda iesniegtos dokumentus un to atbilstību  ↓  Bāriņtiesa 1 mēneša laikā izvērtē un lemj par piemērotību audžuģimenes pienākumu veikšanai  ↓  Audžuģimene apgūst apmācību programmu  ↓  Bāriņtiesa, piesaistot speciālistus, mēneša laikā pēc mācību kursa beigām veic pārrunas ar laulātajiem (personu), lai konstatētu laulāto (personas) gribu un gatavību iegūt audžuģimenes statusu  ↓  Bāriņtiesa pieņem lēmumu par audžuģimenes statusu  ↓  Lēmuma norakstu bāriņtiesa trīs darbdienu laikā izsniedz audžuģimenei un nosūta Valsts bērnu tiesību aizsardzības inspekcijai  ↓  Valsts bērnu tiesību aizsardzības inspekcijas atbildīgie speciālisti ievada informāciju par audžuģimeni uzskaites sistēmā   1. **Bērna nonākšana audžuģimenē**   Bāriņtiesa pieņem lēmumu par bērna šķiršanu no ģimenes  ↓  Bāriņtiesa pieprasa informāciju Valsts bērnu tiesību aizsardzības inspekcijai par piemērotas audžuģimenes atrašanu  ↓  Valsts bērnu tiesību aizsardzības inspekcijas darbinieki uzskaites sistēmā atbilstoši bērnu profilam piemeklē atbilstošu audžuģimeni  ↓  Valsts bērnu tiesību aizsardzības inspekcija nodod informāciju bāriņtiesai par potenciālo, brīvo audžuģimeni  ↓  Bāriņtiesa sazinās ar audžuģimeni  ↓  Ja audžuģimene piekrīt, bāriņtiesa pieņem lēmumu par bērna ievietošanu ģimenē  ↓  Bāriņtiesa nosūta pieņemto lēmumu Valsts bērnu tiesību aizsardzības inspekcijai reģistrēšanai uzskaites sistēmā  ↓  Valsts bērnu tiesību aizsardzības inspekcija ievada datus uzskaites sistēmā  Līdz šim no Saeimas deputātu un nevalstisko organizāciju puses vairākkārtīgi ir izskanējis viedoklis, ka pašreizējā informācijas aprite kavē ātrāku bērna nokļūšanu audžuģimenē, jo process, kādā veidā un cik ilgā laikā bāriņtiesas iegūst informāciju par audžuģimeni, ir smagnējs, laikietilpīgs un aizņem būtiskus bāriņtiesu un Valsts bērnu tiesību aizsardzības inspekcijas inspektoru resursus. Pašlaik bāriņtiesas pašas nevar piekļūt informācijai par potenciālajām audžuģimenēm konkrētajām bērnam uzreiz (audžuģimeņu profils, iespēja uzņemt bērnu u.c.) un audžuģimenes meklēšanu pēc bāriņtiesas pieprasījuma veic Valsts bērnu tiesību aizsardzības inspekcija. Papildus jāuzsver, ka, jau šķirot bērnu no ģimenes uz bāriņtiesas locekļa vienpersoniskā lēmuma pamata, nepieciešams nekavējoties atrast audžuģimeni, kurā var ievietot bērnu, lai viņš nenonāktu bērnu aprūpes iestādē (gadījumos, ja uzreiz neizdodas atrast aizbildni). Tomēr, ņemot vērā, ka Valsts bērnu tiesību aizsardzības inspekcijas inspektori veic arī citus ar audžuģimeņu uzraudzību un metodisko vadību saistītus darba uzdevumus, bāriņtiesām nepieciešamo informāciju ne vienmēr ir iespējams sniegt nekavējoties.  Saskaņā ar Granta līgumu Nr. JLS/2009/ISEC/AG/004, kas 2009.gada 11.decembrī tika noslēgts starp Iekšlietu ministrijas Informācijas centru un Eiropas Komisiju (turpmāk – projekts), tika izstrādāta Nepilngadīgo personu atbalsta informācijas sistēma. Projekta ietvaros bija paredzēts vienotā informācijas sistēmā izveidot arī visus bāriņtiesu lietu reģistrus, kas tajā laikā bija pieejami tikai papīra formātā, kas apgrūtināja citām kompetentajām institūcijām piekļuvi šai informācijai. Bāriņtiesu lietu reģistros, kuru izveidi paredz Ministru kabineta 2006.gada 19.decembra noteikumu Nr.1037 “Bāriņtiesu darbības noteikumi” (turpmāk – noteikumi) III nodaļa, ietilpst ne tikai reģistri, kuros ietverta informācija par nepilngadīgām personām, bet arī reģistri par pilngadīgām personām, kurām ir piešķirts audžuģimeņu statuss (noteikumuNr.1037 17.2.apakšpunkts un 19.punkts). Saskaņā ar noteikumu Nr.1037 III nodaļu katrai bāriņtiesai ir jābūt izveidotiem saviem bāriņtiesu lietu reģistriem atbilstoši šajos noteikumos minētajiem veidiem un saturam. Saskaņā ar noteikumu Nr.1037 17.punktu katra bāriņtiesa iekārto šādus lietu reģistrus: aizgādības tiesību pārtraukšanas un atņemšanas un aizgādības tiesību atjaunošanas lietu reģistru; audžuģimeņu lietu reģistru; adopcijas lietu reģistru; aizbildnības lietu reģistru; aizgādnības lietu reģistru; lietu alfabētisko reģistru.  Tā kā šiem reģistriem nepieciešamības gadījumā (piemēram, personas dzīvesvietas maiņas gadījumā, valsts un pašvaldības institūciju kompetencē esošo funkciju īstenošanai) nevar piekļūt ne citas bāriņtiesas, ne citas institūcijas, Labklājības ministrija sadarbībā ar Valsts bērnu tiesību aizsardzības inspekciju, Iekšlietu ministrijas Informācijas centru un Latvijas Bāriņtiesu darbinieku asociāciju vērtēja jautājumu par iespēju veidot valstī vienotu digitālu tiešsaistes platformu, ar kuras starpniecību informācija, ko sagatavojusi viena bāriņtiesa un ievietojusi savā bāriņtiesas lietu reģistrā, būtu nepieciešamības gadījumā operatīvi pieejama citai bāriņtiesai – konkrētās personas lietas pārņēmējai, kā arī citām kompetentām iestādēm, lai tās varētu nodrošināt normatīvajos aktos noteikto funkciju izpildi attiecībā uz bāriņtiesu lietās minētu konkrētu personu.  Attiecīgi projekta ietvaros tika pieņemts lēmums par minēto bāriņtiesu lietu reģistru digitalizēšanu, jo reģistri nepieciešami:   * bāriņtiesām, lai gūtu kopēju informāciju par situāciju Latvijā par audžuģimenēm (īpaši brīvajām vietām tajās) un audžuģimenēs ievietotajiem bērniem; * Valsts bērnu tiesību aizsardzības inspekcijai, lai nodrošinātu bāriņtiesu darba uzraudzību un metodisko vadību; * Pilsonības un migrācijas lietu pārvaldei Iedzīvotāju reģistrā esošās informācijas aktualizēšanai; * Valsts sociālās apdrošināšanas aģentūrai, lai nodrošinātu valsts sociālo pabalstu piešķiršanu audžuģimenēm, pieņemto lēmumu paziņošanu un izpildi; * pašvaldības sociālajam dienestam, lai nodrošinātu pašvaldības sociālo pabalstu piešķiršanu, pieņemto lēmumu paziņošanu un izpildi; * policijai, lai nodrošinātu Bērnu tiesību aizsardzības likumā noteikto uzdevumu par bērna nogādāšanu drošā vidē izpildi.   Ministru kabineta 2014.gada 25.marta noteikumu Nr.157 „Nepilngadīgo personu atbalsta informācijas sistēmas noteikumi” 5.22.apakšpunkts paredz Nepilngadīgo personu atbalsta informācijas sistēmā iekļaut informāciju no šādiem bāriņtiesu lietu reģistriem: no aizgādības tiesību pārtraukšanas un atņemšanas un aizgādības tiesību atjaunošanas lietu reģistra; no audžuģimeņu lietu reģistra; no adopcijas lietu reģistra; no aizbildnības lietu reģistra; no lietu alfabētiskā reģistra.  Saskaņā ar noteikumu Nr.1037 19.punktu audžuģimeņu lietu reģistrā iekļauj šādu informāciju:   * lietas indekss un numurs atbilstoši bāriņtiesas lietu sarakstam; * bāriņtiesas nosaukums, pieņemtā lēmuma par personas piemērotību audžuģimenes pienākumu veikšanai numurs un lēmuma pieņemšanas datums; * bāriņtiesas nosaukums, pieņemtā lēmuma par audžuģimenes statusa piešķiršanu numurs un lēmuma pieņemšanas datums; * audžuvecāku vārds, uzvārds, personas kods un deklarētās dzīvesvietas adrese; * bāriņtiesas nosaukums, pieņemtā lēmuma par bērna ievietošanu audžuģimenē numurs un lēmuma pieņemšanas datums; * audžuģimenē ievietotā bērna vārds, uzvārds, personas kods un deklarētās dzīvesvietas adrese; * vecāku vārds, uzvārds, personas kods un deklarētās dzīvesvietas adrese; * iemesls bērna ievietošanai audžuģimenē; * informācija par bērna audžuģimenes aprūpes izbeigšanos.   Atbilstoši Ministru kabineta 2014.gada 25.marta noteikumiem Nr.157 “Nepilngadīgo personu atbalsta informācijas sistēmas noteikumi” Iekšlietu ministrijas Informācijas centra pārziņā esošajā informācijas sistēmā jau ir iekļauta daļa informācijas par audžuģimenēm, kas pašlaik atbilstoši minētajiem noteikumiem jau ir jāvada bāriņtiesai. Tādēļ Labklājības ministrija sadarbībā ar Valsts bērnu tiesību aizsardzības inspekciju, Iekšlietu ministrijas Informācijas centru, Rīgas domes Labklājības departamentu, SIA “ZZ Dats” u.c. iesaistītajām organizācijām ir apzinājusi esošo situāciju audžuģimeņu uzskaitē un izvērtējusi iespējamos risinājumus informācijas ātrākai apritei par potenciālajām audžuģimenēm un bērniem, lai nodrošinātu pēc iespējas ātrāku bērna nonākšanu ģimeniskā vidē un nepieļautu bērna ievietošanu bērnu aprūpes iestādē.  Kā efektīvākais risinājums ir izvirzīta Nepilngadīgo personu atbalsta informācijas sistēmas pilnveide. Konsultējoties ar Valsts bērnu tiesību aizsardzības inspekciju, secināts, ka informācijas sistēma būtu papildināma ar šādu informāciju par audžuģimeni:   1. Dzīvesvietas fiziskie apstākļi (māja, dzīvoklis, istabu skaits, apstākļi, saimniecība, u.tml.); 2. Kontaktinformācija; 3. Audžuģimenes statusa piešķiršana/izbeigšana/atņemšana – datums, iemesli; 4. Nodarbinātība; 5. Vienā mājsaimniecībā esošās personas – bērni, vecāki u.c. personas (skaits, dzimšanas dati; 6. Jau pašlaik ģimenē ievietotie ārpusģimenes aprūpē esošie bērni; 7. Saziņas valoda, citu valodu pielietojums ikdienā; 8. Reliģiskā piederība; 9. Apmācības – datums, tēma; 10. Statuss – “brīvās” audžuģimenes, audžuģimenes pēc to specializācijas; 11. audžuģimenes, kuras uz laiku nevar uzņemt bērnus; 12. Specializācija – kādas grupas bērnus audžuģimene var uzņemt; 13. Cita informācija.   Ievērojot minēto, tika secināts, ka, lai nodrošinātu personas datu apstrādi par personām, kurām ir piešķirts audžuģimeņu statuss, ir nepieciešams attiecīgi papildināt esošo tiesisko regulējumu un izstrādāt grozījumus Bāriņtiesu likumā, papildinot likumu ar normām, kas reglamentētu Audžuģimeņu informācijas sistēmas izveidi un tās darbību. Tas sekmētu ātrāku bērna nonākšanu ģimeniskā vidē, būtiski ekonomējot laika resursus. Informācijas apstrāde bāriņtiesā informācijas Audžuģimeņu informācijas sistēmas ietvaros ietvertu visu normatīvajos aktos par fizisko personu datu aizsardzību minēto personas datu apstrādi, proti, personas datu iegūšanu, nodošanu, labošanu, papildināšanu, ievadīšanu, izplatīšanu un dzēšanu.  Grozījumi Bāriņtiesu likumā tika pieņemti 2017.gada 22.novembrī, papildinot likumu ar jaunu 25.1pantu, kas reglamentē Audžuģimeņu informācijas sistēmu.  Bāriņtiesu likuma 25.1pantā noteikts, ka Audžuģimeņu informācijas sistēma (turpmāk arī – Sistēma) ir valsts informācijas sistēmas „Integrētā iekšlietu informācijas sistēma” sastāvdaļa, un tās pārzinis ir Iekšlietu ministrijas Informācijas centrs. Savukārt, Audžuģimeņu informācijas sistēmas mērķis ir veikt audžuģimeņu un audžuģimenēs esošo bērnu uzskaiti, lai veicinātu audžuģimenē esošo bērnu personisko un mantisko interešu aizstāvību.  Audžuģimeņu informācijas sistēma nodrošina šādas pamatfunkcijas:   1. personu un laulāto, kuri ieguvuši audžuģimenes statusu, informācijas reģistrācija un apskate; 2. audžuģimeņu lietu reģistrācija un apskate; 3. lēmumu par audžuģimeņu statusu piešķiršanu, atņemšanu un izbeigšanu ievade un apskate; 4. audžuģimeņu specializācijas, apmācību un dzīvesvietu apsekošanas informācijas reģistrācija un apskate; 5. audžuģimenē ievietoto bērnu, kuru dati tiek ielasīti no Nepilngadīgo personu atbalsta informācijas sistēmas, apskate; 6. bioloģisko bērnu un citu mājsaimniecībā dzīvojošo personu informācijas ievade un apskate; 7. audžuģimeņu lietu un lēmumu automātiska arhivēšana; 8. izdrukas par audžuģimenēm, to lietām un lēmumiem; 9. atskaites par audžuģimeņu lietām novadu, bāriņtiesu un specializāciju griezumā, audžuģimeņu sadalījumu atkarībā no tajās ievietoto bērnu skaita, kā arī bērnu turpmāko aprūpi pēc aprūpes audžuģimenē izbeigšanas; 10. signālziņojumu nosūtīšana atbildīgajām iestādēm par audžuģimenes personas nāvi, par bērnu ievietošanu audžuģimenē, par apmācībām.   Ar Sistēmu tiks būtiski veicināta operatīva informācijas apmaiņa un sadarbība starp iesaistītajām institūcijām, kā rezultātā būtiski uzlabosies ārpusģimenes aprūpē nonākoša bērna ievietošana ģimeniskā vidē – pie audžuģimenes – pēc iespējas mazinot ārpusģimenes aprūpē esoša bērna nonākšanu bērnu aprūpes iestādē.  Sistēma nodrošinās un veicinās iesaistītajiem iespēju:   * nekavējoties piekļūt to funkciju izpildei nepieciešamai informācijai; * veikt ātru savstarpējo informācijas apmaiņu, piemēram, lai nodrošinātu Ministru kabineta 2018.gada 26.jūnija noteikumu Nr.354 “Audžuģimenes noteikumi” 24.punktā noteikto bāriņtiesas pienākumu informēt ārpusģimenes aprūpes atbalsta centru par pieņemto lēmumu par audžuģimenes statusa piešķiršanu konkrētai audžuģimenei (bāriņtiesai nebūs minētā informācija īpaši jāsniedz vai jānosūta ārpusģimenes aprūpes atbalsta centram, jo šīs informācijas nodošanu būs notikusi ar attiecīgo ziņu ievadi Audžuģimeņu informācijas sistēmā); * nodrošināt savlaicīgu, pilnvērtīgu un koordinētu starpinstitucionālās komandas rīcību krīzes situācijas novēršanai un atbalsta sniegšanai audžuģimenēm un tajās ievietotam ārpusģimenes aprūpē esošam bērnam; * veikt preventīvus pasākumus audžuģimeņu atbalsta sistēmas pilnveidei un bērna tiesību aizsardzībai.   Noteikumu projektā ir noteikti:   * vispārīgie jautājumi attiecībā uz Audžuģimeņu informācijas sistēmu; * Sistēmā sniedzamās, iekļaujamās un atspoguļojamās informācijas saturs (t.sk., audžuģimenes personas dati, bāriņtiesu pieņemtie lēmumi attiecībā uz audžuģimeni, audžuģimenēm obligāto apmācību apjomu un saturu, audžuģimenes dzīvesvietu u.c.); * informācijas apstrādes kārtība (informācijas iekļaušanas, aktualizācijas, arhivēšanas un dzēšanas kārtība, iestādes, kas iesniegs informāciju Audžuģimeņu informācijas sistēmai un attiecīgās informācijas apjoms, Audžuģimeņu informācijas sistēmas informācijas glabāšanas termiņi u.c.); * informācijas saņemšanas kārtība (institūcijas, kurām tiks nodrošinātas piekļuves tiesības Audžuģimeņu informācijas sistēmai un saņemamās informācijas apjoms, Audžuģimeņu informācijas sistēmas automātisko paziņojumu nodošanas, saņemšanas un apstrādes kārtība, u.c.); * noslēguma jautājumi (paredzot noteikumu spēkā stāšanos un termiņu, līdz kuram institūcijām ir jāievada informācija sistēmā).   Audžuģimeņu informācijas sistēmas ietvaros ir izveidota automātisko paziņojumu nosūtīšanas funkcionalitāte, kas nodrošina iespēju nekavējoties saņemt informāciju par noteiktām situācijām, kas skar audžuģimeni (iekļaujot Sistēmā informāciju, kura atbilst noteiktiem kritērijiem, tiek automātiski ģenerēts paziņojums visiem iesaistītajiem, kurš tiek nosūtīts gan uz iepriekš noteiktām e-pasta adresēm, gan tiek atspoguļots Audžuģimeņu informācijas sistēmas lietotājiem).  Paredzēts, ka bāriņtiesa, ārpusģimenes aprūpes atbalsta centrs, kā arī Pilsonības un migrācijas lietu pārvalde sniegs sistēmā nepieciešamo informāciju. Katrai institūcijai ir noteikts konkrēts iesniedzamās informācijas apjoms un iesniegšanas termiņi.  Attiecībā uz ārpusģimenes aprūpes atbalsta centriem jāpiezīmē, ka noteikumu projektā minētie informācijas apstrādes pienākumi ārpusģimenes aprūpes atbalsta centram nav norādīti Ministru kabineta 2018. gada 26. jūnija noteikumos Nr. 355 “Ārpusģimenes aprūpes atbalsta centra noteikumi”. Šāda situācija saistīta ar to, ka Ministru kabineta 2018. gada 26. jūnija noteikumi Nr. 355 “Ārpusģimenes aprūpes atbalsta centra noteikumi” izstrādāti un pieņemti ātrāk par Audžuģimenes informācijas sistēmas noteikumu projektu. Lai nodrošinātu abu šo Ministru kabineta noteikumu saskaņotību, tiks sagatavoti nepieciešamie precizējumi Ministru kabineta 2018. gada 26. jūnija noteikumos Nr. 355 “Ārpusģimenes aprūpes atbalsta centra noteikumi”.  Līdztekus noteikumu projektā reglamentētajiem jautājumiem par Audžuģimeņu informācijas sistēmu tiek izstrādāta Audžuģimeņu informācijas sistēmas lietotāja rokasgrāmata (izstrādātājs – SIA “ABC software”), kurā aprakstīta Integrētās Iekšlietu informācijas sistēmas apakšsistēmas “Audžuģimeņu informācijas sistēma” formu saskarne, darbības principi, funkcionalitāte, izņēmuma situācijas, kas var rasties, strādājot šajā apakšsistēmā. Minētajai lietotāja rokasgrāmatai ir jānodrošina nepieciešamās zināšanas, lai lietotājs varētu patstāvīgi strādāt ar apakšsistēmas “Audžuģimeņu informācijas sistēma” formām. Lietotāja rokasgrāmatas izstrāde tiks pabeigta un izplatīta Audžuģimeņu informācijas sistēmas lietotājiempēc tam, kad būs noslēgusies noteikumu projekta izstrāde, tādējādi nodrošinot lietotāja rokasgrāmatas aktualitāti un saskaņotību ar noteikumu projektā ietverto tiesisko regulējumu.  Svarīgi atzīmēt, ka Audžuģimeņu informācijas sistēmas lietotāja rokasgrāmata palīdz lietotājiem identificēt dažādās informācijas sistēmā ietveramās informācijas kategorijas:   1. obligāti aizpildāmie lauki, bez kuru aizpildīšanas tehniski nebūs iespējams saglabāt attiecīgajā informācija sistēmas formā ievadītos datus; piemēram, formā “AGIS – Lēmums par audžuģimenes statusa piešķiršanu” obligāti aizpildāmie lauki ir lietas reģistrācijas datums, lietas numurs gadā; datu blokā “Lēmums”: lēmuma pieņemšanas datums, lēmuma numurs, bāriņtiesa; pirms datu saglabāšanas tiek veikta obligāto lauku pārbaude, ja obligātie lauki nav aizpildīti, tiek izvadīts atbilstošs paziņojums un dati netiek saglabāti; 2. lauki, pēc kuriem veikt informācijas meklēšanu; piemēram, lauks “Personas kods” – lauks personas koda ievadei, pēc kā veikt personas meklēšanu Iedzīvotāju reģistrā; 3. nerediģējami lauki; piemēram, lauks “Vārds, uzvārds”, kad Iedzīvotāju reģistrā, kam ir savienojums ar Audžuģimeņu informācijas sistēmu, tiek iniciēta personas meklēšana, kuras rezultātā tiek atrasta Audžuģimeņu informācijas sistēmā iekļaujamā persona; 4. rediģējamie lauki (ar klasifikatoriem vai brīvā teksta piezīmju ievadei); piemēram, datu blokā “Bāriņtiesas kontakti” lauks “telefons” ir rediģējams. Lauks automātiski aizpildās ar bāriņtiesas telefona numuru, ja tāds datu bāzē norādītājai bāriņtiesai ir reģistrēts. Laukā drīkst būt ievadīti tikai cipari.   Svarīgi ir norādīt, ka Audžuģimeņu informācijas sistēmā (kas arī aprakstīts lietotāja rokasgrāmatā) daļa rediģējamo lauku aizpildāmi, ja attiecīgā informācija ir lietotāja rīcībā. Ja šādas informācijas sistēmas lietotāja rīcībā nav (arī, piemēram, ja laukā ietveramā informācija uz attiecīgo audžuģimeni nav attiecināma, audžuģimene attiecīgo informāciju nav vēl), lauki atstājami tukši. Šādu atsevišķu lauku (par kuriem lietotājam nav informācijas) neaizpildīšanas gadījumā, datu saglabāšana informācijas sistēmā notiks tik un tā. Piemēram, lauki “saziņas valoda ģimenē”, “mājdzīvnieks”, “reliģiskā piederība”, “audžuģimenes nodarbošanās”.  Tiesības saņemt un izmantot Audžuģimeņu informācijas sistēmā iekļauto informāciju, tai skaitā personas datus, reglamentējošos normatīvajos aktos noteikto funkciju izpildei papildus bāriņtiesām paredzētas arī šādām institūcijām:   1. Valsts bērnu tiesību aizsardzības inspekcijai, lai nodrošinātu bāriņtiesu darba uzraudzību audžuģimenēs ievietoto bērnu tiesību aizsardzības jomā; 2. Pilsonības un migrācijas lietu pārvaldei, lai nodrošinātu audžuģimeņu statusu raksturojošās informācijas aktualizēšanu Iedzīvotāju reģistrā; 3. Valsts sociālās apdrošināšanas aģentūrai, lai nodrošinātu savlaicīgu lēmumu pieņemšanu sociālo pabalstu piešķiršanā par audžuģimenes pienākumu pildīšanu, šo lēmumu paziņošanu un izpildi; 4. pašvaldības sociālajam dienestam, lai nodrošinātu pašvaldības sociālo pabalstu piešķiršanu, pieņemto lēmumu paziņošanu un izpildi; 5. policijai, lai nodrošinātu Bērnu tiesību aizsardzības likumā noteikto uzdevumu par bērna nogādāšanu drošā vidē izpildi; 6. ārpusģimenes aprūpes atbalsta centram, lai nodrošinātu nepieciešamo atbalstu ārpusģimenes aprūpes pakalpojumu sniegšanā.   Noteikumu projektā paredzēts, ka iepriekš uzskaitītajām institūcijām, kā arī citām valsts un pašvaldību institūcijām un privātpersonām, kuras nav minētas iepriekš sniegtajā institūciju uzskaitījumā, bet kuru kompetencē ir jautājumi saistībā ar audžuģimeņu darbību, var piešķirt piekļuvi sistēmā uzkrātajai informācijai attiecīgā apjomā, ja ārējos normatīvajos aktos ir noteiktas institūcijas vai privātpersonas tiesības iepazīties ar attiecīgu informāciju, pamatojoties uz rakstisku iesniegumu, kurā norādīts nepieciešamais personas datu apstrādes mērķis. Centrālai statistikas pārvaldei var piešķirt piekļuvi sistēmas datubāzē esošajai informācijai, lai izpildītu normatīvajos aktos noteiktās funkcijas, pamatojoties uz rakstisku iesniegumu, kurā norādīts nepieciešamais personas datu apstrādes mērķis un tiesiskais pamats.  Šajā gadījumā jāuzsver, ka tām institūcijām, kuras nav uzskaitītas noteikumu projektā (piemēram, tiesībsargam, prokuratūrai) būs iespējams pieprasīt datus no informācijas sistēmas tikai manuāli, ņemot vērā to, ka Iekšlietu ministrijas Informācijas centram kā informācijas sistēmas pārzinim nav finanšu līdzekļu, lai izstrādātu universālu lomu datu piekļuves nodrošināšanai (tiešsaistē). Piekļuve sistēmai (tiešsaistē) tiks nodrošināta tikai tām institūcijām, kuras ir minētas projektā, un tikai projektā noteiktajā apjomā.  Valsts bērnu tiesību aizsardzības inspekcijai, bāriņtiesai un ārpusģimenes aprūpes atbalsta centram piekļuvi sistēmas arhīva datubāzē esošajai informācijai piešķir atbilstoši noteikumos attiecīgajai institūcijai noteiktajam informācijas apjomam.  Centrālai statistikas pārvaldei var piešķirt piekļuvi sistēmas arhīva datubāzē esošajai informācijai, lai izpildītu normatīvajos aktos noteiktās funkcijas, pamatojoties uz rakstisku iesniegumu, kurā norādīts nepieciešamais personas datu apstrādes mērķis un tiesiskais pamats.  Dati, kādi Centrālai statistikas pārvaldei ir nepieciešami:   1. par personu/vienu no laulātajiem, kurai piešķirts audžuģimenes statuss:    1. personas kods; 2. par otru laulāto (ja attiecināms):    1. personas kods;    2. faktiskās dzīvesvietas adrese; 3. informācija par mājsaimniecībā esošajiem bērniem (tai skaitā par audžuģimenē ievietotiem ārpusģimenes aprūpē esošajiem bērniem):    1. vārds (vārdi);    2. dzimšanas datums;    3. personas kods (tikai par audžuģimenē ievietotiem ārpusģimenes aprūpē esošajiem bērniem);    4. saistība ar audžuģimeni.   Dati nepieciešami reizi gadā par situāciju attiecīgā gada 31.decembrī. Datu saņemšana būtu vēlama līdz attiecīgā gada 15.martam. 5 darba dienu laikā dati tiek dzēsti no apmaiņas servera.  Ģimenes kodols katru gadu tiek sagatavots līdz maija beigām (piemēram, 2018.gadā bija 25.maijs). Datu anonimizācija notiek saskaņā ar Statistikas likuma 17.panta piekto daļu.  Centrālās statistikas pārvaldes tiesības apstrādāt noteikumu projektā minētos personas datusizriet no Statistikas likuma 15.panta otrās daļas un Eiropas Parlamenta un Padomes regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) 6.panta 1.punkta c) un e) apakšpunktu un 9.panta 2.punkta j) apakšpunkta.  Centrālajai statistikas pārvaldei dati personu līmenī no Audžuģimeņu informācijas sistēmas nepieciešami, lai izpildītu šādu normatīvo aktu prasības:   1. Eiropas Parlamenta un Padomes Regulas (ES) Nr. 1260/2013 (2013. gada 20. novembra) par Eiropas demogrāfijas statistiku 3.panta 1.punkts; 2. Eiropas Parlamenta un Padomes Regulas (EK) Nr. 862/2007 (2007. gada 11. jūlija) par Kopienas statistiku attiecībā uz migrāciju un starptautisko aizsardzību, kā arī, lai atceltu Padomes Regulu (EEK) Nr.311/76 attiecībā uz statistikas vākšanu par ārvalstu darba ņēmējiem 3.panta 1.punkta c) apakšpunkts; 3. 2021. gada tautas skaitīšana (MK 2013. gada 21. februāra sēdes protokols Nr.10 37.§) tiks organizēta, visu nepieciešamo informāciju iegūstot no administratīvajiem reģistriem un citām datu bāzēm, atsakoties no iedzīvotāju aptaujas internetā vai viņu dzīvesvietās. Lai izpildītu iepriekšminēto normatīvo aktu prasības un datu lietotāju pieprasījumus, Centrālā statistikas pārvalde 2012.gadā ir izstrādājusi jaunu iedzīvotāju skaita novērtēšanas metodi, jo atbilstoši 2011.gada tautas skaitīšanā iegūtajai informācijai Pilsonības un migrācijas lietu pārvaldes Iedzīvotāju reģistra dati neatspoguļo patieso informāciju par Latvijas pastāvīgo iedzīvotāju skaitu. Iedzīvotāju skaita novērtējums tiek veikts, izmantojot informāciju par iedzīvotājiem, kas iegūta no Pilsonības un migrācijas lietu pārvaldes Iedzīvotāju reģistra un dažādiem administratīvajiem datu avotiem. Lai tautas skaitīšanā izmantotu tikai administratīvos datus, jābūt ikgadējai, precīzai informācijai par pastāvīgo iedzīvotāju skaitu valstī kopumā, iedzīvotāju faktisko vai deklarēto dzīvesvietu, emigrāciju un imigrāciju. Šos rādītājus novērtēt palīdzētu arī noteikumu projektā minētie dati par audžuģimenē ievietotiem ārpusģimenes aprūpē esošiem bērniem, jo ne vienmēr Pilsonības un migrācijas lietu pārvaldes Iedzīvotāju reģistrā šiem bērniem tiek mainīta deklarētā dzīvesvieta atbilstoši faktiskajai pastāvīgajai dzīvesvietai; 4. šobrīd tiek izstrādāta Eiropas Savienības regula saistībā ar integrētu Eiropas sociālo statistiku (Integrated Social Statistics (IESS)) un to papildinošā Eiropas Komisijas ieviešanas regula (Commission Implementation Regulation), nosakot tehniskos precizējumus datu vākšanas organizēšanai ienākumu un dzīves apstākļu (EU-SILC) jomā (turpmāk – Ieviešanas regula). Ir plānots, ka abas iepriekš minētās regulas stāsies spēkā 2020.gadā vai vēlāk. Ieviešanas regulas 2.pielikumā definētajā mainīgo sarakstā ir iekļauts mainīgais “Mājsaimniecības matrica” (Household Grid), kas paredz iegūt detalizētu informāciju par aptaujājamās mājsaimniecības personu savstarpējo radniecību (t.i. par katru mājsaimniecības personu noskaidrot, kura no pārējām mājsaimniecības personām ir konkrētās personas tēvs, māte (t.sk. norādot, vai tā ir māte/ tēvs pēc asinsradniecības vai audžu vecāks), bērns (t.sk. vai tas pašu bērns pēc asinsradniecības vai adoptētais bērns) u.c. savstarpējās radniecības saites). Šie jautājumi ir ļoti sensitīvi. Turklāt tik detalizētas informācijas noskaidrošana par katru mājsaimniecības locekli būtiski palielinās aptaujas ilgumu un iedzīvotājiem, kuri pildīs EU-SILC apsekojuma veidlapas internetā, būs ļoti grūti pareizi aizpildīt matricu par savas mājsaimniecības personu savstarpējām radniecības saitēm. Tāpēc Audžuģimeņu informācijas sistēmas dati ir ļoti būtiski, lai no reģistriem iegūtu pēc iespējas pilnvērtīgāku informāciju par iedzīvotāju radniecību ar savā mājsaimniecībā dzīvojošām personām un šie jautājumi nebūtu jāuzdod EU-SILC aptaujas veidlapās.   Privātpersonas no Audžuģimeņu informācijas sistēmas varēs pieprasīt datus par sevi – kāda informāciju par konkrēto datu subjektu, piemēram, personu vai laulātajiem, kuriem piešķirts audžuģimenes statuss, iekļauta Audžuģimeņu informācijas sistēmā.  Audžuģimeņu informācijas sistēmas vajadzībām dati tiks iegūti arī no citām informācijas sistēmām, kā arī institūcijas izmantos piekļuvi sistēmai gan nepastarpināti, strādājot (ielogojoties) sistēmā, gan pastarpināti, izmantojot citu informācijas sistēmu starpniecību. Daļa informācijas tiks ievadīta informācijas sistēmā manuāli, piemēram, par ārpusģimenes aprūpes atbalsta centriem. Datu apmaiņa ar Valsts sociālās apdrošināšanas aģentūru būs caur Valsts reģionālās attīstības aģentūras Valsts informācijas sistēmu savietotāju (Valsts sociālās apdrošināšanas aģentūrai nebūs nodrošināta piekļuve sistēmai tiešsaistē, bet šim mērķim tiks izstrādāts web serviss ziņu nodošanai). Sociālie dienesti informācijai informācijas sistēmā sākotnēji varēs piekļūt, ielogojoties Audžuģimeņu informācijas sistēmā. Pēc tam, kad sistēmu būs pārcelta uz jauno Integrēto iekšlietu informācijas sistēmu, pašvaldības sociālais dienests informācijai, kas pieejama Audžuģimeņu informācijas sistēmā piekļūs, izmantojot pašvaldības pārziņā esošo vienoto informācijas sistēmas lietotājprogrammu ,,Sociālās palīdzības administrēšanas informatīvā sistēma” (SOPA).  Audžuģimeņu informācijas sistēmā primāri pienākums ievadīt informāciju ir bāriņtiesai, kura pieņēmusi lēmumu par audžuģimenes statusa piešķiršanu, un par konkrēto audžuģimeni atbildīgajam ārpusģimenes aprūpes atbalsta centram.  Ja attiecīgās informācijas iekļaušana sistēmā ietilpst vairāku institūciju kompetencē, katra no institūcijām pārbauda, vai informācija par audžuģimeni jau ir iekļauta sistēmā. Ja informācija nav iekļauta sistēmā, attiecīgā institūcija nodrošina tās iekļaušanu. Ja informācija ir iekļauta sistēmā, attiecīgā institūcija, ja nepieciešams, to papildina.  Piemēram, projekta 5.16. apakšpunktā minēto informāciju par audžuģimenes dzīvesvietas apmeklējumu ievada bāriņtiesa vai arī to sniedz ārpusģimenes aprūpes atbalsta centrs. Minētais 5.16.apakšpunkts piemērojams sistēmiski ar noteikumu projekta 12.punktu. Tas nozīmē, ka, ja bāriņtiesa ir apmeklējusi ģimeni, taču kādu iemeslu dēļ bāriņtiesa šo informāciju par ģimenes apmeklējumu nav ievadījusi, to ievada ārpusģimenes aprūpes atbalsta centrs, ja šāda informācija ir ārpusģimenes aprūpes centra rīcībā (ir ticis veikts ģimenes apmeklējums). Tajā pašā laikā, ja ģimenes apmeklējumu ir veicis ārpusģimenes aprūpes atbalsta centrs, taču kādu iemeslu dēļ ārpusģimenes aprūpes atbalsta centrs par ģimenes apmeklējumu nav ievadījis informāciju sistēmā, to ievada bāriņtiesa, ja šāda informācija par ārpusģimenes aprūpes atbalsta centra veikto ģimenes apmeklējumu ir nonākusi bāriņtiesas rīcībā. Savukārt, ja bāriņtiesa un ārpusģimenes aprūpes atbalsta centrs veic audžuģimenes dzīves apstākļu pārbaudi kopīgi (Ministru kabineta 2018.gada 26.jūnija noteikumu Nr.354 “Audžuģimenes noteikumi” 3.im 4.punkts), tad atkarībā no attiecīgās situācijas bāriņtiesa un ārpusģimenes aprūpes atbalsta centrs savstarpēji vienojas par to, kurš nodrošinās attiecīgas informācijas ievadi Audžuģimeņu informācijas sistēmā.  Datu apmaiņa Audžuģimeņu informācijas sistēma – Iedzīvotāju reģistrs, Audžuģimeņu informācijas sistēma – Nepilngadīgo personu atbalsta informācijas sistēma patlaban notiks pa tiešo, bez savietotāja. Pamatojums: tā kā Iekšlietu ministrijas Informācijas centrs ir Audžuģimeņu informācijas sistēmas pārzinis, tad Iekšlietu ministrijas Informācijas centrs patlaban izmantos jau esošās datu apmaiņas, lai samazinātu informācijas sistēmas izmaksas. Turklāt Audžuģimeņu informācijas sistēma ir jauna Integrētās iekšlietu informācijas sistēmas apakšsistēma, kurai jau ir izveidotas datu apmaiņas, tās nav lietderīgi pārtaisīt. Kad būs pabeigta Integrētās iekšlietu informācijas sistēmas pārlikšana uz jaunās platformas, tadtiks izvērtēta iespēja izmantot Valsts reģionālās attīstības aģentūras Valsts informācijas sistēmu savietotāju.  Savukārt jautājums par datu apmaiņu Audžuģimeņu informācijas sistēma – Rīgas bāriņtiesas informācijas sistēma ir vēl izlemšanas procesā. Turpinās konsultācijas ar Rīgas bāriņtiesas informācijas sistēmas izstrādātāju Sabiedrība ar ierobežotu atbildību “ZZ Dats”.  Informācijas sistēmā plānots iekļaut tādus sensitīvus datus kā audžuģimenes reliģiskā piederība, audžuģimenes personu nodarbošanās, kādi mājdzīvnieki atrodas audžuģimenes mājsaimniecībā, kādas citas personas atrodas audžuģimenes mājsaimniecībā, kā arī dažāda cita informācija par pašu audžuģimenes mājsaimniecību.  Jānorāda, ka Audžuģimeņu informācijas sistēmā ziņu ievade par audžuģimeni uzsākas ar brīdi, kad audžuģimene jau ir ieguvusi audžuģimenes statusu (specializētās audžuģimenes statusu).  Tomēr ir svarīgi norādīt, ka audžuģimenes statusa esamība apliecina to, ka kompetentie speciālisti un institūcijas ir atzinušas, ka kopumā persona vai laulātie atbilst audžuģimenes pienākumu pildīšanas kritērijiem. Piešķirot audžuģimenes statusu, nenotiek individuāls audžuģimenes piemērotības izvērtēšanas process konkrētam bērnam. Šajā gadījumā fakts, ka ģimene ir norādījusi, kāda vecuma un dzimuma bērnus un cik tā būtu gatava uzņemt, nav uzskatāms par individuālu konkrētās audžuģimenes piedāvāto resursu un individuālu konkrētā bērna vajadzību novērtēšanu.  Tādēļ ar virkni audžuģimeni, kurā pieejamas brīvas vietas ārpusģimenes aprūpē esošajiem bērniem, un tās mājsaimniecību raksturojošo informācijas lauku (galvenokārt ar klasifikatorā piedāvāto vērtību izvēlnēm, kā arī aizpildāma tikai tad, ja šāda informācija ir Audžuģimeņu informācijas sistēmas lietotāja rīcībā un pēc tā ieskatiem ir būtiska, raksturojot konkrēto mājsaimniecību un palīdzēs atklāt, kuram ārpusģimenes aprūpē esošajam bērnam tā būtu vispiemērotākā) ietveršanu informācijas sistēmā tiek panākts tas, ka kompetentajām institūcijām ir operatīvi pieejama aktuāla informācija par ģimeni, kas palīdz atrast un izvēlēties vispiemērotāko audžuģimeni bērnam. Uzskatām, ka vēl lielāka informācijas sistēmas vienkāršošana, tajā iekļaujot tikai audžuģimenes pamata datus, nesasniegs mērķi kādēļ informācijas sistēma tiek veidota – lai nodrošinātu bērna labākās intereses pēc iespējas ātrāk atrodot bez vecāku gādības palikušam bērnam piemērotu ģimeni, kura patiešām spēs sniegt konkrētā bērna individuālajām vajadzībām vislabāko aprūpi. Ne mazāk svarīgi ir apzināties, ka nepietiekamas informācijas esamība par audžuģimeni paaugstina risku tam, ka bērnam būs nepieciešams mainīt audžuģimeni, jo pirmā izvēlētā audžuģimene izrādījās bērna individuālajām vajadzībām nepiemērota. Vēršam uzmanību, ka šādās situācijās, kad bērnam jāpārceļas uz citu audžuģimeni (tāpēc, ka audžuģimenes izvēle nav bijusi pārdomāta), satur augstu bērna emocionālas traumēšanas risku un tālejošām sekām bērna augšanai un attīstībai, arī uz bērna dzīvi, bērna psiholoģisko stabilitāti un prasmēm jau kā pieaugušajam.  Reliģiskā piederība:  Izvēloties bērnam piemērotu audžuģimeni, kompetentajai iestādei ir svarīgi pārliecināties par to, ka audžuģimenes, kurā ir brīvas vietas ārpusģimenes aprūpē esošajiem bērniem, reliģiskie uzskati un prakses pēc iespējas ir saskanīgas ar ārpusģimenes aprūpē esošā bērna pieredzēm un reliģiskajiem uzskatiem. Saskaņā ar Apvienoto Nāciju Organizācijas Bērnu tiesību konvencijas 14.panta 1.punktu dalībvalstis respektē ikviena bērna tiesības uz domas, apziņas un reliģiskās pārliecības brīvību. Vienlaikus jānorāda, ka apstāklis, ka ģimenē tiek praktizēti noteikta veida reliģiskie uzskati pats par sevi nevar būt par iemeslu, lai uzskatītu, ka ģimenei konkrētam bērnam nav piemērota. Audžuģimeņu informācijas sistēmas lietotājam ir atstāta rīcības brīvība minētās informācijas ietveršanā, individuāli vērtējot audžuģimeni (par to sniegts skaidrojums Audžuģimeņu informācijas sistēmas lietotāja rokasgrāmatā). Piemēram, ja audžuģimene tikai formāli “pieskaitāma” kādai reliģijai, bet ģimenē to nepraktizē, ziņas par reliģisko piederību, meklējot konkrētam bērnam piemērotu ģimeni, būs salīdzinoši nesvarīgas.  Informācija par to, kāds mājdzīvnieks mājsaimniecībā atrodas:  Mājsaimniecībā esošo mājdzīvnieku esamība, meklējot konkrētam bērnam audžuģimeni var būt gan pazīme, kurai par labu konkrētā audžuģimene tiktu izvēlēta (piemēram, bērnam ļoti patīk suņi vai kaķi) vai tieši otrādi tas būs papildu riska faktors kas kompetentajai institūcijai ir jāvērtē, izraugoties piemērotāko audžuģimeni bērnam. Ir jāmin gan tādi faktori kā bērnam konstatētās alerģijas, kā arī higiēnas apsvērumi, bērna drošība. Jānorāda, ka suņu izraisīti miesas bojājumi ir izplatīts traumu gūšanas veids bērniem Latvijā. Tādēļ, ja mājsaimniecībā ir suns, kompetentajai iestādei ir jāvērtē, vai šī būs vispiemērotākā audžuģimene maza (piemēram, divus gadus veca) bērna ārpusģimenes aprūpei.  Pēc Ar noteiktām slimībām slimojošu pacientu reģistra datiem dzīvnieku radītās traumas – kodumi, plēsumi, skrāpējumi ir trešais biežāk reģistrētais traumu veids bērniem. Lai gan VSIA “Bērnu klīniskā universitātes slimnīca” ziņo, ka ik gadu sniedz palīdzību ap tūkstoš dzīvnieku savainotiem bērniem, pēc Ar noteiktām slimībām slimojošu pacientu reģistra datiem ik gadu tiek stacionēti ap diviem simtiem bērnu vecumā līdz 14 gadiem. Pārsvarā tie ir dzīvnieku kodumi un skrāpējumi (Ar noteiktām slimībām slimojošu pacientu reģistrs par pacientiem, kuriem bijušas traumas, ievainojumi vai saindēšanās, Slimību profilakses un kontroles centrs).[[1]](#footnote-1) 238 bērni 2016.gadā vērsās VSIA “Bērnu klīniskā universitātes slimnīca” pēc tam, kad suņi bija viņus sakoduši. Vislielākā daļa no cietušajiem – divus gadus veci bērni, kuri sakosti sejā un plaukstās.[[2]](#footnote-2)  Audžuģimeņu informācijas sistēmas lietotājam ir atstāta rīcības brīvība minētās informācijas ietveršanā. Piemēram, ja sistēmas lietotāja rīcībā nav informācijas par mājdzīvnieka esamību mājsaimniecībā, lauks atstājams tukšs. Informācijas ievade un aktualizēšana ir svarīga attiecībā uz audžuģimenēm, kurās ir brīvas vietas ārpusģimenes aprūpē esošajiem bērniem. Tomēr jāpiezīmē, ka informācijas sistēma pieļaus informācijas aktualizāciju par mājsaimniecībā esošajiem mājdzīvniekiem arī par pārējām audžuģimenēm, ja šāda jauna informācija par mājsaimniecībā pieņemtu jaunu mājdzīvnieku ir nonākusi kompetentā Audžuģimeņu informācijas sistēmas lietotāja rīcībā.  Informācija par audžuģimenes nodarbošanos:  Informācija par nodarbošanos ir būtiska, lai kompetentās institūcijas varētu gūt priekšstatu, vai, salīdzinot ar to, kādas ir bērna vajadzības, ģimene ar attiecīgu noslodzi darbā (darba un ģimenes dzīves saskaņošanas iespējām) praktiski varētu būt konkrētajam bērnam vispiemērotākā. Īpaši būtiski ir iespēja redzēt sistēmā audžuģimenes laika plānojumu, cik daudz laika saskaņā ar audžuģimenes sniegto informāciju tā ikdienā velta darbam (darba stundas dienā, nedēļā u.tml.). Savukārt informācija par konkrēto organizāciju un amatu palīdz kompetentajām institūcijām uzmeklēt audžuģimeni ārkārtas situācijas, kad nekavējoties nepieciešama audžuģimenes iesaiste, taču telefoniski un citos veidos audžuģimeni nav izdevies sasniegt. Jāuzsver, ka minētās informācijas par nodarbinātību aizpildīšana notiek pēc audžuģimenes piekrišanas – ja informāciju par nodarbošanos audžuģimene ir sistēmas lietotājam izpaudusi. Būtiski, ka šāda informācija par audžuģimenes nodarbošanos sistēmā tiek iekļauta attiecībā uz audžuģimenēm, kurās ir brīvas vietas ārpusģimenē esošo bērnu uzņemšanai. Ja audžuģimene atsakās sniegt informāciju par nodarbošanos, tad šī informācijas sistēmas sadaļa paliek neaizpildīta. Tas pats arī attiecas uz situāciju, kad attiecīgā sistēmas lietotāja rīcībā nav šādas informācijas par audžuģimenes nodarbošanos. Šādā gadījumā arī attiecīgie datu lauki tiek atstāti neaizpildīti. Vienlaikus sistēmas lietotāji sistēmas lietotāju apmācībās tiks aicināti pēc iespējas aizpildīt visus uz konkrēto audžuģimeni, kurā ir brīvas vietas ārpusģimenē esošo bērnu uzņemšanai, attiecināmos datu laukus par audžuģimenes nodarbošanos, ja par to sistēmas lietotājam ir pieejama informācija.  Audžuģimenes statusu ieguvušās personas vai laulāto, kuriem ir brīvas vietas ārpusģimenes aprūpē esošo bērnu uzņemšanai, darba laiki ir sevišķi svarīgi, gan lai vērtētu bērna individuālās vajadzības, gan arī lai plānotu, kurā laikā būtu vislabāk ar ģimeni sazināties, kurš būtu pieņemamākais laiks, lai kompetentā iestāde varētu plānot saziņu, satikšanos ar ģimeni.  Svarīgi atzīmēt, ka, lai gan ir būtiski nodrošināt audžuģimenes privāto dzīvi, valsts ir atbildīga par ārpusģimenes aprūpē esošo bērnu, ka bērns, uzturoties audžuģimenē būs drošībā. Valstij ir arī jānodrošina atbilstošs mehānisms, lai iespējamas bērna riska situācijas gadījumā audžuģimene, kurai bērns ir uzticēts, būtu sasniedzama. Tas attiecas arī uz laiku, kad persona vai laulātie, kuriem piešķirts audžuģimenes statuss, atrodas darbā. Šajā gadījumā jāatzīmē, ka audžuģimenei, uzņemoties audžuģimenes pienākumus, ir jābūt gatavai sadarboties ar kompetentajām institūcijām. Vispusīgas informācijas nodrošināšanai ir būtisks priekšnosacījums veiksmīgai sadarbībai un vispiemērotākās audžuģimenes atrašanai bārenim un bez vecāku gādības palikušajam bērnam.  Materiālu (datņu) pievienošana  Audžuģimeņu informācijas sistēmā ietveramajai informācijai sistēmas lietotāji var pievienot foto, video, audio un teksta materiālus (datnes). Saskaņā ar Audžuģimeņu informācijas sistēmas lietotāja rokasgrāmatu paredzēts, ka sistēmā iespējams pievienot bāriņtiesas pieņemtos lēmumu attiecībā uz konkrētās audžuģimenes statusu (teksta fails). Savukārt par audžuģimeņu apmācībām var pievienot dokumentu, kas apliecina audžuģimenes apmācību apguvi (teksta fails). Savukārt, ja bāriņtiesai, veicot audžuģimenes, kurā ir bērni, apsekošanu, dzīves apstākļu pārbaudē atklājas, ka bērns atrodas dzīvībai un veselībai bīstamos apstākļos, ir pieļaujama foto, video un skaņu ierakstu iegūšana par bērna dzīves apstākļiem arī gadījumā, ja nav saņemta audžuģimenes piekrišana (Bāriņtiesu likuma 16.panta 9.punkts). Citos gadījumos sistēmas lietotāji, apmeklējot audžuģimeni, sistēmā iekļaujamajai informācijai var pievienot foto, video, audio un teksta materiālus (datnes), ja saņemta audžuģimenes piekrišana, attiecībā uz audžuģimenē ievietoto bērnu – bāriņtiesas kā bērna likumiskā pārstāvja piekrišana.  Informācija par mājsaimniecībā esošiem bērniem  Informācija par mājsaimniecībā esošiem bērniem ir svarīga, lai sistēmas lietotāji varētu pārliecināties, vai, vērtējot bērnu kopskaitu mājsaimniecību (ieskaitot audžuģimenē ievietotos bērnus), vēl ir iespējams ievietot kādu bāreni vai bez vecāku gādības palikušu bērnu. Vienlaikus jānorāda, ka informācija par bērniem, kuri nav ārpusģimenes aprūpē esošie bērni, tiks ievadīta minimizētā apmērā (dzimšanas datums, lai noteiktu vecumu; vārds, lai noteiktu dzimumu un saistībā ar audžuģimeni), lai novērstu nesamērīgu fizisko personu datu apstrādi. Tādā pašā minimizētā apmērā, lai varētu noteikt vecumu, dzimumu un saistību ar audžuģimeni, tiks iekļauta informācija par mājsaimniecībā esošajām pilngadīgajām personām, kas ļaus sistēmas lietotājam pārliecināties par audžuģimenes resursiem, piemēram, vai mājsaimniecībā dzīvo ģimenes locekļi, kuri var būt kā papildu resurss bērnu audzināšanā vai aprūpē vai tieši otrādi audžuģimenei papildus ārpusģimenes aprūpē esošajiem bērniem ir jāaprūpē citi ģimenes locekļi (kuri, piemēram, vecuma dēļ paši to nespēj veikt).  Vienlaikus ar informācijas apstrādi vienotas valsts informācijas sistēmas ietvaros tiks uzlabota kompetentajām institūcijām pieejamās informācijas kvalitāte un pieejamība, uzlabotas starpinstitucionālās sadarbības tehniskās iespējas.  Audžuģimeņu informācijas sistēmā iekļaujamos datus par audžuģimenēm (statusa piešķiršana, atņemšana, izbeigšana), kā arī bērna ievietošanu audžuģimenē un audžuģimeņu uzraudzības rādītājus informācijas sistēmā paredzēts glabāt 10 gadus pēc audžuģimeņu statusa izbeigšanas vai atņemšanas. Pamatojums šādiem termiņiem ir bāriņtiesas lietu paraugsarakstā noteiktie termiņi, kādos ir glabājama informācija. Saskaņā ar Ministru kabineta 2006.gada 19.decembra noteikumu Nr.1037 “Bāriņtiesas darbības noteikumi” 28.punktu bāriņtiesas lietu paraugsarakstu apstiprina Valsts bērnu tiesību aizsardzības inspekcijas priekšnieks. Atbilstoši bāriņtiesas lietu paraugsarakstam lietas par laulāto (personas) piemērotību audžuģimenes pienākumu veikšanai un lietas par audžuģimenes statusa piešķiršanu glabājas pastāvīgi, savukārt lietas par bērnu ievietošanu audžuģimenēs 5 gadi pēc līguma ar pašvaldību par bērna ievietošanu audžuģimenē izbeigšanās. Savukārt audžuģimeņu lietu reģistrs glabājas pastāvīgi saskaņā ar Ministru kabineta 2006.gada 19.decembra noteikumu Nr.1037 “Bāriņtiesas darbības noteikumi” 19.punktu  (<http://www.bti.gov.lv/lat/barintiesas/noderiga_informacija/?doc=1791>). Lai gan patlaban bāriņtiesas lielu daļu audžuģimeņu lietās esošās dokumentācijas glabā papīra formātā, valsts pārvaldē kopumā un arī bāriņtiesās notiek pakāpeniska pāreja no informācijas apstrādes papīra formātā uz elektronisku informācijas apriti. Tādējādi nākotnē, tālāk attīstoties Audžuģimeņu informācijas sistēmai, tā kļūs par galveno darbā ar audžuģimenēm iesaistīto institūciju informācijas apstrādes platformu, atsakoties no paralēliem procesiem un identiskas informācijas radīšanas gan sistēmas ietvaros, gan papīra dokumentu formā.  Vienlaikus jāatzīmē, ka šāds informācijas glabāšanas termiņš sistēmā ir praktiski svarīgs attiecībā uz situācijām, kad persona vai ģimene, kurai agrāk bijis piešķirts audžuģimenes statuss, pēc vairākiem gadiem tajā pašā vai citā bāriņtiesā vēršas ar lūgumu atjaunot audžuģimenes statusu. Šajā gadījumā vēsturiskā informācija būtiski palīdz konstatēt bāriņtiesai, vai personai vai laulātajiem audžuģimenes statuss būtu piešķirams, vai iepriekš nav notikuši nopietni pārkāpumu audžuģimenes pienākumu pildīšanā.  Tāpat šāds glabāšanas termiņš ir saistīts ar nepieciešamību saglabāt pietiekami ilgu laiku ziņas, kas varētu palīdzēt risināt civiltiesiskas dabas domstarpības, kas būtu radušās starp iesaistītājām pusēm (audžuģimeni, ārpusģimenes aprūpē esošajiem bērniem, kompetentajām institūcijām). Saskaņā ar Civillikuma 1894.pantu visas saistību tiesības, kuras nav noteikti izņemtas no noilguma ietekmes un kuru izlietošanai nav likumā noteikti īsāki termiņi, izbeidzas, ja tiesīgā persona tās neizlieto desmit gadu laikā. |
| 3. | Projekta izstrādē iesaistītās institūcijas un publiskas personas kapitālsabiedrības | Noteikumu projekta izstrādes laikā notika konsultēšanās ar Valsts bērnu tiesību aizsardzības inspekciju, Iekšlietu ministrijas Informācijas centru un Latvijas Bāriņtiesu darbinieku asociāciju. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Noteikumu projekts attiecināms uz Valsts bērnu tiesību aizsardzības inspekciju, pašvaldībām, kā arī fiziskajām un juridiskajām personām, kuras iesaistītas audžuģimeņu un tajā ievietoto bērnu tiesību aizsardzībā. 2017.gada 31.decembrī kopumā valstī bija 600 audžuģimenes, kuras aprūpēja 1 173 ārpusģimenes aprūpē esošus bērnus.  Latvijā 2018.gada sākumā Latvijā bija 129 bāriņtiesas. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts vērsts uz Integrētās iekšlietu informācijas sistēmas darbības pilnveidi, nodrošinot iespēju kompetentajām institūcijām vienuviet operatīvi apstrādāt datus audžuģimeņu lietās, samazinot papīra dokumentu aprites apjomu un nepieciešamību gatavot e-parakstītu informācijas pieprasījumu par informāciju, kas iekļauta audžuģimeņu lietās.  Fiziskajām personām administratīvais slogs nemainās, jo tas nemaina šo personu tiesības un pienākumus, kā arī veicamās darbības.  Savukārt juridiskām personām, t.i., bāriņtiesām administratīvais slogs sākotnēji pieaugs, kamēr institūcijas pārorientēsies darbam ar informāciju par audžuģimeņu lietām vienotā informācijas sistēmā, tomēr pēc tam samazināsies, jo nepieciešamo informāciju varēs atrast sistēmā (ja nepieciešams pieprasot papildus informāciju no iesaistītām institūcijām). |
| 3. | Administratīvo izmaksu monetārs novērtējums | Noteikumu projekts nerada papildus ietekmi uz administratīvajām izmaksām. |
| 4. | Cita informācija | Nav |

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | | |
| Rādītāji | 2018.gads | | Turpmākie trīs gadi (*euro*) | | | | | |
| **2019** | | **2020** | | | **2021** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2019gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2020 gadam | izmaiņas, salīdzinot ar vidēja termiņa budžeta ietvaru 2020 gadam | |
| 1 | 2 | 3 | 4 | 5 | 6 | 7 | 8 | |
| 1. Budžeta ieņēmumi | 77 500 | 0 | 0 | 0 | 0 | 205 958 | 0 | |
| * 1. **valsts pamatbudžets, tai skaitā ieņēmumi** no maksas pakalpojumiem un citi pašu ieņēmumi | 77 500 | 0 | 0 | 0 | 0 | 205 958 | 0 | |
| LM apakšprogramma 97.02.00 “Nozares centralizēto funkciju izpilde” *(dotācija no vispārējiem ieņēmumiem*) transferta pārskaitīšanai no LM uz IeM) | 77 500 | 0 | 0 | 0 | 0 | 0 | 0 | |
| IeM apakšprogramma  *02.03.00 "Vienotās*  *sakaru un Informācijas sistēmu*  *uzturēšana un vadība"*  *(Valsts pamatbudžeta*  *iestāžu saņemtie*  *transferti no valsts*  *pamatbudžeta dotācijas no vispārējiem*  *ieņēmumiem) - konsolidējamā pozīcija* | 55 720 | 12 895 | 0 | 0 | 0 | 0 | 0 | |
| IeM apakšprogramma  *11.01.00.*  *"Pilsonības un migrācijas lietu pārvalde " (Valsts*  *pamatbudžeta iestāžu*  *saņemtie transferti no*  *valsts pamatbudžeta*  *dotācijas no vispārējiem*  *ieņēmumiem) -konsolidējamā pozīcija* | 21 780 | -11 084 | 0 | 14 472 | 0 | 0 | 0 | |
| LM apakšprogramma *62.07.00”Eiropas Reģionālās attīstības fonda (ERAF) īstenotie projekti labklājības nozarē (2014-2020)”* | 0 | 0 | 0 | 0 | 0 | 205 958 | 0 | |
| 1.2. valsts speciālais budžets | 0 | 0 | 0 | 0 | 0 | 0 | 0 | |
| 1.3. pašvaldību budžets | 0 | 0 | 0 | 0 | 0 | 0 | 0 | |
| 2. Budžeta izdevumi | 77 500 | 1 811 | 0 | 14 472 | 0 | 242 303 | 14 539 | |
| 2.1. valsts pamatbudžets | 77 500 | 1 811 | 0 | 14 472 | 0 | 242 303 | 14 539 | |
| LM apakšprogramma  *97.02.00 “Nozares*  *centralizēto funkciju*  *izpilde” (valsts*  *budžeta kapitālo*  *izdevumu transferts no valsts pamatbudžeta*  *dotācijas no*  *vispārējiem*  *ieņēmumiem uz valsts*  *pamatbudžetu) - konsolidējamā pozīcija* | 77 500 | 1 811 | 0 | 14 472 | 0 | 0 | 0 | |
| LM apakšprogramma *62.07.00”Eiropas Reģionālās attīstības fonda (ERAF) īstenotie projekti labklājības nozarē (2014-2020)”* | 0 | 0 | 0 | 0 | 0 | 242 303 | 0 | |
| IeM apakšprogramma  *02.03.00 "Vienotās*  *sakaru un Informācijas*  *sistēmu uzturēšana un vadība"* | 55 720 | 12 895 | 0 | 0 | 0 | 0 | 14 539 | |
| IeM apakšprogramma  *11.01.00. "Pilsonības*  *un migrācijas lietu*  *pārvalde”* | 21 780 | -11 084 | 0 | 14 472 | 0 | 0 | 0 | |
|  |  |  |  |  |  |  |  | |
| 2.2. valsts speciālais budžets | 0 | 0 | 0 | 0 | 0 | 0 | 0 | |
| 2.3. pašvaldību budžets | 0 | 0 | 0 | 0 | 0 | 0 | 0 | |
| **3. Finansiālā ietekme** | 0 | -1 811 | 0 | -14 472 | 0 | -36 345 | -14 539 | |
| 3.1. valsts pamatbudžets | 0 | -1 811 | 0 | -14 472 | 0 | -36 345 | -14 539 | |
| 3.2. speciālais budžets | 0 | 0 | 0 | 0 | 0 | 0 | 0 | |
| 3.3. pašvaldību budžets | 0 | 0 | 0 | 0 | 0 | 0 | 0 | |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 1 811 | 0 | 14 472 | 0 | 0 | 0 | |
| 5. Precizēta finansiālā ietekme | 0 | 0 | 0 | 0 | 0 | -36 345 | -14 539 | |
| 5.1. valsts pamatbudžets | 0 | 0 | 0 | 0 | 0 | 0 | -14 539 | |
| 5.2. speciālais budžets | 0 | 0 | 0 | 0 | 0 | 0 | 0 | |
| 5.3. pašvaldību budžets | 0 | 0 | 0 | 0 | 0 | 0 | 0 | |
| 6. Detalizēts ieņēmumu un izdevumu aprēķins: | | | | | | | | |
| 6.1. detalizēts ieņēmumu aprēķins | *Likumā “Par valsts budžetu 2018.gadam” atbilstoši Ministru kabineta 08.09.2017. sēdes protokollēmuma Nr.44 1.§ “Informatīvais ziņojums par fiskālās telpas pasākumiem un izdevumiem prioritārajiem pasākumiem valsts budžetam 2018.gadam un ietvaram 2018.-2020.gadam” 15.punktam Labklājības ministrijas apakšprogrammā 97.02.00 “Nozares centralizēto funkciju izpilde” prioritārajam pasākumam “Alternatīvo ģimenes aprūpes formu attīstība” piešķirto līdzekļu (2 961 203 euro apmērā) ietvaros paredzēts finansējums - Audžuģimeņu informācijas sistēmas izveidei 77 500 euro apmērā (Audžuģimeņu informācijas sistēmas izveidei un saskarņu izveidei: valsts budžeta kapitālo izdevumu transferts no valsts pamatbudžeta uz Iekšlietu ministrijas valsts pamatbudžeta apakšprogrammu 02.03.00 ,,Vienotās sakaru un informācijas sistēmas uzturēšana un vadība” 55 720 euro apmērā un valsts pamatbudžeta apakšprogrammu 11.01.00 ,,Pilsonības un migrācijas lietu pārvalde” 21 780 euro apmērā).*  *Kopumā Audžuģimeņu informācijas sistēmas izveides izmaksas veido 155 000 euro apmērā, tai skaitā:*  *- likumā “Par valsts budžetu 2018.gadam” paredzētais finansējums 77 500 euro apmērā;*  *- 2017.gadā Audžuģimeņu informācijas sistēmas izveides uzsākšanai 77 500 euro apmērā finansējums tika nodrošināts atbilstoši Ministru kabineta rīkojuma Nr. 631 “Par apropriācijas pārdali neatliekamu pasākumu īstenošanai labklājības nozarē” 1.6.1. apakšpunktam, pārdalot finansējumu Labklājības ministrijai apakšprogrammas 22.02.00 “Valsts programma bērnu un ģimenes stāvokļa uzlabošanai” ietvaros no jaunajai politikas iniciatīvai „Alternatīvo ģimenes aprūpes formu attīstība” piešķirtajiem valsts budžeta līdzekļiem, valsts budžeta kapitālo izdevumu transferta no valsts pamatbudžeta dotācijas no vispārējiem ieņēmumiem uz valsts pamatbudžetu pārskaitīšanai uz Iekšlietu ministrijas pamatbudžeta apakšprogrammu 02.03.00 “Vienotās sakaru un Informācijas sistēmu uzturēšana un vadība” (noslēgts līgums ar IT pakalpojumu sniedzēju un veikts avansa maksājums).*  ***Izdevumu aprēķins:***  *Iekšlietu ministrijai izmaiņu veikšanai valsts informācijas sistēmā “Integrētā iekšlietu informācijas sistēma” – jaunu datu lauku izveide (izmaiņas ievades formās un meklēšanas formās, izdrukās), jaunas lietotāju lomas izveide, izmaiņu veikšana datu apmaiņas servisos, tehniskās specifikācijas izstrādei, analīzei, projektēšanai un programmatūras izmaiņu izstrādei un testēšanai (Audžuģimeņu informācijas sistēmas izveidei), saskarņu izveidei starp valsts informācijas sistēmām – Iedzīvotāju reģistrs un Integrētā iekšlietu informācijas sistēma plānots finansējums kopā 155 000 euro apmērā, tai skaitā:*  *√ apakšprogrammā 02.03.00 “Vienotās sakaru un informācijas sistēmas uzturēšana un vadība“ (Iekšlietu ministrijas Informācijas centram) (Audžuģimeņu informācijas sistēmas izveidei):*   * **2017.gadā** piešķirtais finansējums 77 500 *euro* apgūts pilnā apmērā (noslēgts līgums ar IT pakalpojumu sniedzēju un veikts avansa maksājums) (EKK 5140 “Nemateriālo ieguldījumu izveidošana”);.   - **2018.gadā** piešķirts finansējums 55 720 *euro:*  103,48 cilvēkdienas x 445 *euro[[3]](#footnote-3)* x1,21 (PVN)(EKK 5140 “Nemateriālo ieguldījumu izveidošana”);  2018.gada precizētais finansējums 68 615  *euro*:  127,43 cilvēkdienas x 445 *euro[[4]](#footnote-4)* x1,21 (PVN)(EKK 5140 “Nemateriālo ieguldījumu izveidošana”)  Papildu finansējums 12 895 euro apmērā 2018.gadā tiks nodrošināts Labklājības ministrijai un Iekšlietu ministrijai Ministru kabineta noteikumos noteiktajā kārtībā par gadskārtējā valsts budžeta likumā noteiktās apropriācijas izmaiņām, iesniedzot Finanšu ministrijā apropriācijas pārdales pieprasījumu:   * 1 811 *euro* apmērā par finansējuma pārdali no Labklājības ministrijas apakšprogrammas 22.02.00 “Valsts programma bērnu un ģimenes stāvokļa uzlabošanai” 2018.gadā prioritārajam pasākumam “Alternatīvo ģimenes aprūpes formu attīstība” pasākumam “Specializēto audžuģimeņu atbalsts” - (specializēto audžuģimeņu ieviešanai, kuras būtu gatavas uzņemt bērnu jebkurā diennakts laikā, kā arī aprūpēt bērnu ar funkcionāliem traucējumiem, zīdaini vai bērnu, kas cietis no smagas vardarbības, kā arī atbalsta centru finansēšanai, kas nodrošinātu atbalsta pakalpojumus audžuģimenēm, aizbildņiem un adoptētājiem) piešķirtā finansējuma ietvaros (EKK3000 subsīdijas un dotācijas), ņemot vērā, ka ārpusģimenes aprūpes atbalsta centru skaits nesasniegs sākotnēji plānoto,uz Labklājības ministrijas apakšprogrammu 97.02.00 “Nozares centralizēto funkciju izpilde” (EKK 9141 ”Valsts budžeta kapitālo izdevumu transferti no valsts pamatbudžeta dotācijas no vispārējiem ieņēmumiem uz valsts pamatbudžetu”), transferta pārskaitīšanai uz Iekšlietu ministrijas apakšprogrammu 02.03.00 “Vienotās sakaru un Informācijas sistēmu uzturēšana un vadība”, vienlaikus precizējot 2018.gada starpministriju transferta starp Labklājības ministriju un Iekšlietu ministriju apjomus; * 11 084 *euro* apmērā, pārdalot finansējumu Iekšlietu ministrijas budžeta ietvaros no apakšprogrammas 11.01.00 “Pilsonības un migrācijas lietu pārvalde” (EKK 5121 “Datorprogrammas”) uz apakšprogrammu 02.03.00. "Vienotās sakaru un informācijas sistēmas uzturēšana un vadība" (EKK 5140 “Nemateriālo ieguldījumu izveidošana”),   vienlaikus precizējot 2018.gada starpministriju transferta starp Labklājības ministriju un Iekšlietu ministriju apjomus.  √ *apakšprogrammā 11.01.00 “Pilsonības un migrācijas lietu pārvalde”* (Pilsonības un migrācijas lietu pārvaldei) **2018.gadā** saskarņu izveidei starp valsts informācijas sistēmām – Iedzīvotāju reģistrs un Integrētā iekšlietu informācijas sistēma piešķirts finansējums - 21 780 *euro* apmērā:  40 cilvēkdienas[[5]](#footnote-5) x 450 *euro[[6]](#footnote-6)* x 1,21 (PVN) (EKK 5121 “Datorprogrammas”).  Šobrīd Pilsonības un migrācijas pārvaldes valsts informācijas sistēmas Iedzīvotāju reģistrs standartprogrammatūras uzlabošanas prasībām atbilst EIS kataloga pakalpojums, kura vienas cilvēkdienas izmaksas ir 520 *euro* + PVN. Precizētie izdevumi – 25 168 *euro*:  40 cilvēkdienas x 520 *euro* x 1,21 (PVN) (EKK 5121 “Datorprogrammas”).  Papildu nepieciešamais finansējums saistībā ar pakalpojuma cenas izmaiņām – 3388 *euro* apmērā.  Ievērojot, ka saskarņu izstrāde informācijas par bērnu ievietošanu audžuģimenēs vai izņemšanu no audžuģimenēm saņemšanai Iedzīvotāju reģistrā iespējama tikai pēc tam, kad Audžuģimeņu informācijas sistēmā tiks izstrādāta visas Iedzīvotāju reģistram nepieciešamās informācijas uzturēšanas funkcionalitāte, ņemot vērā prognozēto darbu apjomu izpildes termiņus, finansējums plānojams:  2018. gadā tehniskās specifikācijas izstrādei, analīzei un projektēšanai – 10 696 *euro (samazinājums – 11 084 euro)*;  17 cilvēkdienas[[7]](#footnote-7) x 520 *euro[[8]](#footnote-8)* x 1,21 (PVN) (EKK 5121 “Datorprogrammas”).  *Finansējuma atlikums 11 084 euro apmērā 2018.gadā tiks pārplānots Iekšlietu ministrijas budžeta ietvaros no apakšprogrammas 11.01.00 “Pilsonības un migrācijas lietu pārvalde” uz apakšprogrammu 02.03.00. "Vienotās sakaru un informācijas sistēmas uzturēšana un vadība" Audžuģimeņu informācijas sistēmas izveidei*.  2019. gadā programmatūras izstrādei un testēšanai – 14 472 *euro (palielinājums –* 14 472 *euro).*  *23 cilvēkdienas x 520 euro x 1,21 (PVN) (EKK 5121 “Datorprogrammas”)*  Lai nodrošinātu saskarņu izveides pabeigšanu 2019.gadā, papildu finansējums tiks nodrošināts, Labklājības ministrijai un Iekšlietu ministrijai iesniedzot Finanšu ministrijā bāzes izdevumu 2019., 2020. un 2021.gadam apropriācijas pārdales pieprasījumu par finansējuma pārdali no Labklājības ministrijas apakšprogrammas 22.02.00 “Valsts programma bērnu un ģimenes stāvokļa uzlabošanai” 2018.gadā prioritārajam pasākumam “Alternatīvo ģimenes aprūpes formu attīstība” pasākumam “Specializēto audžuģimeņu atbalsts” - (specializēto audžuģimeņu ieviešanai, kuras būtu gatavas uzņemt bērnu jebkurā diennakts laikā, kā arī aprūpēt bērnu ar funkcionāliem traucējumiem, zīdaini vai bērnu, kas cietis no smagas vardarbības, kā arī atbalsta centru finansēšanai, kas nodrošinātu atbalsta pakalpojumus audžuģimenēm, aizbildņiem un adoptētājiem) piešķirtā finansējuma ietvaros (EKK3000 “Subsīdijas un dotācijas”), ņemot vērā, ka ārpusģimenes aprūpes atbalsta centru iekārtošanai plānotajos līdzekļos prognozējās ietaupījums uz Labklājības ministrijas apakšprogrammu 97.02.00 “Nozares centralizēto funkciju izpilde” (EKK 9141 ”Valsts budžeta kapitālo izdevumu transferti no valsts pamatbudžeta dotācijas no vispārējiem ieņēmumiem uz valsts pamatbudžetu”), transferta pārskaitīšanai uz Iekšlietu ministrijas apakšprogrammu 11.01.00 “Pilsonības un migrācijas lietu pārvalde”, vienlaikus precizējot 2018.gada starpministriju transferta starp Labklājības ministriju un Iekšlietu ministriju apjomus  √ Sakarā ar Iekšlietu ministrijas Informācijas centra plānoto *visu informācijas sistēmu pāreju uz jaunu tehnoloģisku risinājumu - web bāzētu platformu*, Integrētajā iekšlietu informācijas sistēmā jau ar 2019.gadu tiek plānots veikt izmaiņas, lai pielāgotu izveidoto funkcionalitāti un veiksmīgi migrētu datus uz jauno platformu.  Minētās izmaiņas veicamas arī Audžuģimeņu informācijas sistēmā, līdz ar to, funkcionalitātes izmaiņām un pārejai uz jauno risinājumu nepieciešams papildu finansējums 2020.gadā 242 303 *euro* apmērā:  450 cilvēkdienas x 445 *euro* x 1,21 (PVN)(EKK 5140 “Nemateriālo ieguldījumu izveidošana”).  Labklājības ministrija pašlaik izstrādā Eiropas Savienības struktūrfondu un Kohēzijas fonda 2014.–2020.gada plānošanas perioda darbības programmas “Izaugsme un nodarbinātība” 2.2.1. specifiskā atbalsta mērķa “Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību” 2.2.1.1.pasākuma “Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība” otrās kārtas plānoto projektu “Deinstitucionalizācijas procesu atbalsta sistēma (2.kārta)”.  Atbilstoši Ministru kabineta 2017.gada 10.augusta rīkojumam Nr.422 “Par darbības programmas "Izaugsme un nodarbinātība" 2.2.1. specifiskā atbalsta mērķa "Nodrošināt publisko datu atkalizmantošanas pieaugumu un efektīvu publiskās pārvaldes un privātā sektora mijiedarbību" 2.2.1.1. pasākuma "Centralizētu publiskās pārvaldes IKT platformu izveide, publiskās pārvaldes procesu optimizēšana un attīstība" un 2.2.1.2. pasākuma "Kultūras mantojuma digitalizācija" projektu iesniegumu atlases 2. kārtas projektu sarakstu Eiropas Savienības fondu 2014.–2020. gada plānošanas periodam” projektam “Deinstitucionalizācijas procesu atbalsta sistēma (2.kārta) paredzēts finansējums 700 000 *euro* apmērā, kā kopējās attiecināmās izmaksas ir 700 000 *euro*, tai skaitā (85%) ES fondu finansējums 595 000 *euro* apmērā un (15%) valsts budžeta finansējums 105 000 *euro* apmērā,  Audžuģimeņu reģistra pilnveidei šī projekta ietvaros paredzams finansējums 2020.gadā pārejai uz jauno risinājumu 242 303 *euro* apmērā, kas izriet no projekta “Deinstitucionalizācijas procesu atbalsta sistēma (1.kārta)” rezultātu turpmākas attīstības, nodrošinot bērnu ārpusģimenes aprūpes pakalpojuma informācijas digitalizāciju. Projektā 2020.gadā plānotā Audžuģimeņu reģistra pilnveides pasākuma 242 303 *euro* apmērā ieņēmumi 205 958 euro ir ES fondu finansējums (85%), savukārt izdevumi ir kopīgie nepieciešamie līdzekļi 242 303 *euro* apmērā, savukārt, valsts budžeta finansējums nepieciešams 36 345 euro apmērā (15%).  Labklājības ministrija minētā projekta ietvaros Iekšlietu ministrijas Informācijas centru aicinās par sadarbības partneri minētā Eiropas Reģionālās attīstības fonda projekta realizācijā, noslēdzot sadarbības līgumu un paredzot starpministriju transferta pārskaitījumu 242 303 *euro* apmērā no Labklājības ministrijas apakšprogrammas 62.07.00 ”Eiropas Reģionālās attīstības fonda (ERAF) īstenotie projekti labklājības nozarē (2014-2020)” uz Iekšlietu ministrijas apakšprogrammu 62.07.00 „Eiropas Reģionālās attīstības fonda (ERAF) projektu un pasākumu īstenošana (2014-2020)”.  Pēc minētā projekta apstiprināšanas Labklājības ministrija un Iekšlietu ministrija normatīvajos aktos noteiktajā kārtība iesniegs Finanšu ministrijā pieprasījumu līdzekļu pārdalei no budžeta resora “74. Gadskārtējā valsts budžeta izpildes procesā pārdalāmais finansējums” 80.00.00 programmas “Nesadalītais finansējums Eiropas Savienības politiku instrumentu un pārējās ārvalstu finanšu palīdzības līdzfinansēto projektu un pasākumu īstenošanai”.  √ Audžuģimeņu informācijas sistēmas uzturēšanai, sākot no 2021.gada Iekšlietu ministrijai (apakšprogrammā 02.03.00 “Vienotās sakaru un informācijas sistēmas uzturēšana un vadība“) nepieciešams finansējums 14 539 *euro* apmērā:  27 cilvēkdienas x 445 *euro* x1,21 (PVN)(EKK 5140 “Nemateriālo ieguldījumu izveidošana”)  Nepieciešamo finansējumu Iekšlietu ministrija pieprasīs atbilstoši Ministru kabineta 2012.gada 11.decembra noteikumu Nr.867 “Kārtība, kādā nosakāms maksimāli pieļaujamais valsts budžeta izdevumu kopapjoms un maksimāli pieļaujamais valsts budžeta izdevumu kopējais apjoms katrai ministrijai un citām centrālajām valsts iestādēm vidējam termiņam”10.4.apakšpunkta nosacījumiem. | | | | | | | |
| 6.2. detalizēts izdevumu aprēķins |
| 7. Amata vietu skaita izmaiņas | Nav | | | | | | | |
| 8. Cita informācija | Ja Audžuģimeņu informācijas sistēmas izstrādes procesā veidosies neprognozētas papildu izmaksas, tad, Iekšlietu ministrijai vienojoties ar Labklājības ministriju, tiks risināts jautājums par tam nepieciešamajiem papildu finansējuma avotiem. | | | | | | | |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts 2018.gada 26.jūnijā publicēts Labklājības ministrijas tīmekļa vietnē sadaļā “LM dokumentu projekti”  (<http://www.lm.gov.lv/text/1789>) ar priekšlikumu sniegšanas termiņu 2018.gada 11.jūlijs, kā arī Ministru kabineta tīmekļa vietnē sadaļā “Sabiedrības līdzdalība”, tādējādi dodot iespēju sabiedrībai līdzdarboties noteikumu projekta izstrādes procesā.  Audžuģimeņu informācijas sistēmas izstrādē tika iesaistīta Latvijas Bāriņtiesu darbinieku asociācija un Valsts bērnu tiesību aizsardzības inspekcija. Atsevišķās sanāksmēs ir piedalījušies arī Valsts policijas pārstāvji.  Sanāksmēs no Latvijas Bāriņtiesu darbinieku asociācijas piedalījās Rīgas un Valmieras bāriņtiesu pārstāvji. Latvijas Bāriņtiesu asociācija, kuras biedri ir 95 (no 129 visām bāriņtiesām, kas ir aptuveni 74% no Latvijas bāriņtiesas), nosūtīto informāciju skaņo savā starpā. Vienlaikus klātienes tikšanās asociācija pati deleģēja Rīgas un Valmieras pilsētu bāriņtiesas pārstāvjus.  Vienlaikus Labklājības ministrija saņēma e-pasta jautājumus, komentārus arī no citām bāriņtiesām, kas nepiedalījās klātienes tikšanās laikā, bet informāciju bija saņēmušas no asociācijas.  Papildus 2018.gadā aprīlī un maijā notika arī vairākas tikšanās ar nevalstiskajām organizācijām, lai noskaidrotu sabiedrības viedokli, par Audžuģimeņu informācijas sistēmas nepieciešamību. |
| 2. | Sabiedrības līdzdalība projekta izstrādē | Lai informētu sabiedrību par noteikumu projektu un dotu iespēju izteikt par to viedokļus, informācija par audžuģimeņu noteikumu projektu 2018.gada 26.jūnijā ievietota Labklājības ministrijas tīmekļa vietnē <http://www.lm.gov.lv/text/1789>, kā arī Ministru kabineta tīmekļa vietnē un termiņš viedokļa izteikšanai tika noteikts 2018. gada 11.jūlijs. Norādītajā termiņā iebildumi vai priekšlikumi netika saņemti. |
| 3. | Sabiedrības līdzdalības rezultāti | Noteikumu projektu izstādes laikā Labklājības ministrija 2017.gada nogalē un 2018.gada pirmajā pusgadā ir vairākkārt tikusies ar Iekšlietu ministrijas Informācijas centru, Latvijas Bāriņtiesu darbinieku asociāciju un Valsts bērnu tiesību aizsardzības inspekciju un konceptuāli vienojusies par nosacījumiem un kritērijiem noteikumu projektu izstrādē. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| Noteikumu projekts šo jomu neskar |

Labklājības ministrs J. Reirs

30.08.2018.

8224

L.Neikens 67021673

Lauris.Neikens@lm.gov.lv

1. <https://www.spkc.gov.lv/upload/Petijumi%20un%20zinojumi/Traumas/brnu_traumatisms_20082016.pdf>. [↑](#footnote-ref-1)
2. <https://www.bkus.lv/lv/content/nosargasim-bernus>. [↑](#footnote-ref-2)
3. Saskaņā ar noslēgto līgumu [↑](#footnote-ref-3)
4. Saskaņā ar noslēgto līgumu [↑](#footnote-ref-4)
5. Apjoms noteikts, vadoties no iepriekš veiktajiem programmatūras izstrādes un uzlabošanas darbu veikšanai nepieciešamajiem laika, darba un izmaksu apjomiem darba dienas [↑](#footnote-ref-5)
6. Vidējā IT pakalpojumu tirgus cena 2017.gadā,jo līgums nav noslēgts [↑](#footnote-ref-6)
7. Apjoms noteikts, vadoties no iepriekš veiktajiem programmatūras izstrādes un uzlabošanas darbu veikšanai nepieciešamajiem laika, darba un izmaksu apjomiem darba dienas [↑](#footnote-ref-7)
8. Vidējā IT pakalpojumu tirgus cena 2017.gadā,jo līgums nav noslēgts [↑](#footnote-ref-8)